कंपनी ने रेलवे ओवरब्रिज के गड्ढे भरे, निकलने में हुई आसानी
आए दिन हादसों का कारण बन रहे रेलवे ओवरब्रिज के गड्ढों का गुरुवार को भराव किया गया। हाईवे निर्माण कंपनी वेलेस्पन के कर्मचारियों ने गिट्टी और डामर डालकर गड्ढे भरे। इससे लोगों ने राहत महसूस की। लोगों ने कहा देर से ही सही लेकिन रोड की जिम्मेदारों ने सुध तो ली। ओवरब्रिज का लगातार मेंटेनेंस किया जाना चाहिए।
गुरुवार दोपहर से शाम तक कंपनी के कर्मचारियों ने डंपर से डामर और गिट्टी का मिश्रण लेकर गड्ढों में भरा। इसके बाद यहां से वाहन चालक आसानी से गुजर सके। लोगों ने कहा इस ब्रिज से इंदिरा चौक, राम नगर, भंडारिया रोड, श्रीनगर कॉलोनी, वत्सला विहार, नर्मदापुरम, माता चौक, कलेक्टोरेट, गणेश तलाई सहित करीब 20 से अधिक क्षेत्र के लोगों की आवाजाही है। यहां लगातार गड्ढों का भराव किया जाना चाहिए।
रेलवे ओवरब्रिज के गड्ढों पर पैचवर्क करते कर्मी।
hin_Deva hin_Deva hin_Deva mag_Deva